După modelul “Prima Casă”, tinerii până în 35 de ani – dar nu numai – vor putea să-şi cumpere şi prima maşină cu garanţii de la stat. Atenţie, vor putea fi achiziţionate doar maşini noi, nu second hand. Valoarea creditului va fi de cel mult 50.000 de lei plus TVA, la care se adaugă costul poliţei CASCO pentru primul an.

Garanţia statului va acoperi 50% din valoarea creditului acordat în cadrul programului. Cele care depăşesc acest nivel nu se califică. În afară de dobânda prefenţială, avansul va fi şi el între 5% (persoanele între 18- 35 de ani) şi 10% (cei peste 36 de ani), la jumătate faţă de nivelurile practicate acum pe piaţă.

După ce autorităţile au introdus un comision de risc de 1% din valoarea garantată şi au scurtat perioada de rambursare de la 7 ani, cât era în proiectul iniţial, la 5 ani, s-ar putea să scadă însă interesul potenţialilor clienţi pentru creditele de tip “Prima Maşină”.

Astfel, costurile suplimentare ajung la 1.500 de lei, mai mult decât rata pentru un credit de 59.000 de lei. Pentru comparaţie, diferenţa de rată lunară între un credit de aproape 60.000 de lei contractat prin “Prima Maşină” şi cel mai ieftin credit auto de pe piaţă este de vreo 73 de lei. Pentru acest program, în 2015 guvernul a stabilit un plafon de 350 de milioane de lei cu care, în funcţie de valoarea maşinii ar putea fi garantate până în 15.000 de credite.



PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH A MURIT de la o eșarfă. Actrița iubită de milioane de români și sfârșitul ei tragic

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu